**LIETUVOS AUTOMOBILIŲ SPORTO FEDERACIJA**

**RALIO KOMITETO POSĖDŽIO**

**PROTOKOLAS NR. 2013-19**

**2013 12 16**

Kaunas

Ralio komiteto posėdis pradėtas 2013 12 13 d. 11.00 val. elektroninėmis ryšio priemonėmis (elektroniniais laiškais ir telefonu), 2013 12 16 baigtas 17:00 val.

**Dalyvavo:**

L.e. ralio komiteto pirmininko pareigas: Rolandas Dovidaitis.

Komiteto nariai: Aleksandras Dainys, Artūras Pakėnas, Algirdas Gricius, Ramūnas Čapkauskas, Donatas Liesis, Tomas Žemaitis.

Nedalyvavo: Gintaras Kaminskas.

Posėdžio pirmininkas - Rolandas Dovidaitis.

Posėdžio sekretorė – Rasa Jakienė

**Darbotvarkės klausimai:**

1. Varžybų organizavimo sutarties projekto su UAB „Pitlane“ dėl LARČ I etapo organizavimo ir pravedimo, svarstymas.
2. Gauto prašymo iš VšĮ „Automotoprojektai“ dėl LARČ etapo datos patikslinimo svarstymas.

**1.KLAUSIMAS. Varžybų organizavimo sutarties projekto su UAB „Pitlane“ dėl LARČ I etapo organizavimo ir pravedimo, svarstymas.**

2013 m. gruodžio 6 dieną elektroniniu paštu (migle.zalnierukyniene@pitlane.lt) išsiųstas Varžybų organizavimo sutarties projektas su UAB „Pitlane“ dėl LARČ I etapo organizavimo (priedas Nr.1).

UAB „Pitlane“ pateikė pastabas dėl šių varžybų organizavimo sutarties punktų pakeitimų (priedas Nr.2)

Atsižvelgiant į gautas pastabas, vadovaujantis LASF veiklą reglamentuojančiais dokumentais (ralio komiteto posėdžio protokolais, LARČ reglamentu, simbolių naudojimo taisyklėmis), R. Jakienė parengė atsakymą ir visą gautą medžiagą su atsakymo projektu persiuntė LASF ralio komitetui, kad nariai išsakytų savo nuomonę svarstomu klausimu (priedas Nr.3).

Siūlyta balsuoti:

Kas už tai, kad pritarti varžybų organizavimo sutarties projektui su UAB „Pitlane“ dėl LARČ I etapo organizavimo ir pateikti UAB Pitlane LASF generalinės sekretorės R.Jakienės parengtą atsakymą.

Balsuota: Už – 7, Prieš ir susilaikiusiu nebuvo.

Komiteto nariai A.Pakėnas, A.Dainys ir T.Žemaitis pritarė sutarties projektui el.paštu (priedas Nr. 4)

Komiteto pirmininkas R.Dovidaitis, Komiteto nariai A.Gricius, R.Čapkauskas, D.Liesis sutarties projektui pritarė telefoninėmis ryšio priemonėmis.

**NUTARTA: pritarti parengtam varžybų organizavimo sutarties projektui su UAB Pitlane dėl LARČ I etapo organizavimo ir pravedimo ir pateikti UAB Pitlane LASF generalinės sekretorės R.Jakienės parengtą atsakymą.**

**2.KLAUSIMAS.Gauto prašymo iš VšĮ „Automotoprojektai“ dėl LARČ V-o etapo datos patikslinimo svarstymas.**

Paaiškėjus naujoms objektyvioms aplinkybėms, VšĮ „Automotoprojektai“ kreipėsi su prašymu patikslinti LARČ V-o etapo datą ir perkelti iš 2014-08-9/10 d į 2014-08-8/9 d.

**Siūlyta:** tenkinti VšĮ „Automotoprojektai“ prašymą ir kreiptis į LASF tarybą dėl LARČ V-o etapo datos pakeitimo iš 2014-08-9/10 d į 2014-08-8/9 d.

**Balsuota:**

**Bendru sutarimu prašymui pritarta.**

Komiteto nariai R.Čapkauskas, T.Žemaitis, A.Pakėnas, A.Dainys pritarė datų pakeitimui el.paštu (priedas Nr. 5)

Komiteto pirmininkas R.Dovidaitis, Komiteto nariai A.Gricius, D.Liesis sutarties projektui pritarė telefoninėmis ryšio priemonėmis.

**NUTARTA: tenkinti VšĮ „Automotoprojektai“ prašymą ir kreiptis į LASF tarybą dėl LARČ V-o etapo datos pakeitimo iš 2014-08-9/10 d į 2014-08-8/9 d.**

Pridedama:

Priedas Nr.1 - Varžybų organizavimo sutarties projektas su UAB „Pitlane“ dėl LARČ I etapo organizavimo.

Priedas Nr.2 - UAB „Pitlane“ pateiktos pastabos dėl šių varžybų organizavimo sutarties punktų pakeitimų.

Priedas Nr.3 – Atsakymas UAB Pitlane.

Priedas Nr.4 – Komiteto narių pasisakymai el.paštu dėl 1 darbotvarkės klausimo.

Priedas Nr.5 – Komiteto narių pasisakymai el.paštu dėl 2 darbotvarkės klausimo.

Pirmininkas Rolandas Dovidaitis

Posėdžio sekretorė Rasa Jakienė